**AGENȚIA PENTRU PROTECȚIA MEDIULUI SIBIU**

Nr. ................ / ....................

Referitor dosar: 5677/1839/26.03.2024

**DECIZIA ETAPEI DE INCADRARE**

**NR. SB xx din ....2024**

Ca urmare a solicitării de emitere a acordului de mediu adresate de **SC XUX INVESTMENT SRL cu sediul social** în comuna **Șelimbăr**, str. **1 Decembrie**, nr. **70**, județul **Sibiu,** înregistrată la **Agenția pentru Protecția Mediului Sibiu** cu nr. 5677 din 26.03.2024 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de **19.06.2024** și a completărilor ulterioare, înregistrate la nr. 11720 din 05.07.2024, că proiectul **Producere energie electrică din surse regenerabile”**, propus a fi amplasat în judeţul **Sibiu**, orașul **Săliște**, sat **Sibiel**, **extravilan**, CF nr. 115120**, nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, anexa nr. 2, pct. 3 lit. a;

b) din analiza listei de control pentru etapa de încadrare rezultă că proiectul nu are un impact semnificativ asupra mediului;

c) punctele de vedere exprimate în scris de membrii reprezentanți în cadrul Comisiei de Analiză Tehnică, nu au fost de natură să conducă la continuarea procedurii de evaluare a impactului asupra mediului;

d) în perioada legală privind procedura de consultare a publicului nu au fost înregistrate observații legate de proiect;

e) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018.

**1. Caracteristicile proiectului:**

**a) dimensiunea și concepția întregului proiect:**

* prin proiect se propune inființarea unei centrale electrice fotovoltaice (CEF) pe terenul identificat cu nr. cad. 115120, în suprafață de 1588 mp, cu debitare în rețeaua electrică locală, cu tensiunea nominală de 0,2535 kV, apartinand societății XUX INVESTMENT S.R.L.

Panourile vor fi montate pe o stuctura metalică specială. Acest suport metalic va fi poziționat la înălțime față de sol, astfel se va constitui un ansamblu de pergole.

*Componentele principale ale centralei fotovoltaice sunt:*

* panouri fotovoltaice monicristaline cu 550 W (360 buc), se vor insera maxim 22 panouri per string,
* invertoare cu putere de iesire nominală 55 kWA eficiență 98,7% tensiune de ieșire 312-528 V, intrare nominală 585 V, iesire 230/400 V a.c. Numarul de invertoare va fi de 6 bucați: 3 invertoare trifazate, 3 invertoare hybride, necasare pentru încărcarea sistemului de stocare alcatuit din baterii de tip Li-Iron (LFP), dar si pentru consum propriu,iar surplusul de energie se va introduce în rețeaua națională,
* se va utiliza un sistem de stocare alcătuit din 2 baterii BYD Battery-Box Premium HVM 22.1+ 1x BYD Battery-Box Premium HVM 13.8 legate în serie, capacitate de stocare care permite stocarea energiei produse (la puterea nominala a centalei RES) pentru o perioada de minim 12 minute.

Parcul va fi prevăzut cu sistem de protecție împotriva descărcărilor electrice (paratrăsnet)

Obiectivul se va branșa la rețeaua de 20 kV aflată în proximitatea amplasamentului, la sud de acesta, la o distanță de aproximativ 50 m. Soluția de racordare în Sistemul Energetic Național se va stabili printr-un alt proiect de soluție și nu face obiectul prezentei decizii.

Accesul la amplasament se realizează din strada Unghiului printr-un drum care asigură accesul la mai multe locuințe și parcele din zonă. În interiorul parcelei vor exista drumuri interioare pietruite pentru mentenanță și accesibilitate.

Cablurile electrice de legătură interioare vor fi prevăzute cu cutii de distribuție, respectiv cu invertorul. Toate traseele de cabluri se vor realiza prin pozarea aparentă a cablurilor electrice pe structura de susținere și îngropate în pământ, în tuburi de protecție.

Pentru proiectul propus nu este necesară alimentarea cu apă și canalizare.

Sistemul de iluminat exterior se va realiza în incintă, fiind alcătuit din stâlpi ceramici. Parcul fotovoltaic va fi împrejmuit perimetral cu gard.

Organizarea de șantier va fi in interiorul proprietății, cu respectarea condițiilor legale.

Colectarea deșeurilor menajere se va realiza selectiv, depozitarea temporara fiind realizata doar in cadrul suprafeței special amenajate in organizările de șantier.

În incinta organizării de șantier, antreprenorul va amenaja o platforma special destinata colectării si gestionarii tuturor tipurilor de deșeuri ce vor rezulta in urma execuției lucrărilor, prevăzuta cu pubele, containere si recipienti speciali destinați depozitării temporare a deșeurilor.

Constructorul va avea în vedere că pe tot parcursul executării lucrărilor sa păstreze zona în perfectă stare de curățenie.

Toate aceste lucrări nu au caracter definitiv, astfel încât la terminarea obiectivului trebuie sa fie dezafectate în totalitate, iar zonele afectate de șantier vor fi curățate, se va aduce terenul ocupat la stare starea inițială in conformitate cu normele si legile de protecție a mediului.

**b) cumularea cu alte proiecte** – posibil ca în perioada de realizare a proiectului să se desfășoare lucrări de construire în zonă;

**c) utilizarea resurselor naturale, în special a solului, a terenurilor, a apei și a biodiversității** – în cantități limitate agregate minerale;

**d) cantitatea și tipurile de deşeuri generate/gestionate** – diferitele categorii de deșeuri generate în timpul realizării investiției şi în etapa operațională vor fi eliminate/valorificate prin societăți autorizate, cu respectarea dispozițiilor legale în vigoare;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuție a lucrării, fără impact semnificativ;

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice** - nu este cazul (nu sunt propuse activități sau lucrări care să poată conduce la un astfel de eveniment; nu vor fi utilizate substanțe chimice în cantitățile menționate în Legea nr. 59/2016 privind controlul asupra pericolelor de accident major cu modificările şi completările ulterioare, în care sunt implicate substanțe periculoase;

Schimbările climatice: având în vedere caracteristice proiectului se apreciază că nu există riscuri de accidente majore și/sau dezastre, inclusiv cele cauzate de schimbările climatice**.** Nu s-a identificat o vulnerabilitate ridicată față de riscurile climatice ale operațiunilor în etapa de construire, funcționare și operare;

**g) riscurile pentru sănătatea umană** – nu este cazul, cu condiția respectării Notificării privind Asistența de specialitate în Sănătate Publică nr. 252/10.04.2024, precum și recomandărilor aferente acesteia;

**2. Amplasarea proiectelor:**

**a) utilizarea actuală și aprobată a terenurilor:** teren aflat în extravilanul satului Sibiel, oraș Săliște, folosință actuală fâneață- teren neîmprejmuit, conform certificatului de urbanism, emis de Primăria orașului Săliște.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbție a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislația privind aprobarea Planului de amenajare a teritoriului național - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum şi a celei privind caracterul şi mărimea zonelor de protecție sanitară şi hidrologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populației:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potențial**:

**a) importanța și extinderea spațială a impactului:** local, redus în perioada de execuție;

**b) natura impactului:** impact redus asupra factorilor de mediu;

**c) natura transfrontalieră a impactului:**  nu este cazul, proiectul nu intra sub incidenta Convenției privind evaluarea impactului asupra mediului in context transfrontier, adoptata la Espoo la 25.02.1991 ratificata prin Legea nr. 22/2001;

**d) intensitatea și complexitatea impactului:** în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje;

**e) probabilitatea impactului:** impact limitat, pe durata de execuție a lucrărilor, reversibil după finalizarea acestora.

**f) debutul, durata, frecvența și reversibilitatea preconizate ale impactului:** impact redus pe perioada de realizare a construcțiilor;

**g) cumularea impactului cu impactul altor proiecte existente și/sau aprobate:** realizarea lucrărilor de construire a parcului fotovoltaic nu presupune o activitate continuă, cu efecte de durată, se poate aprecia că, nu va exista o cumulare a efectelor între proiectul analizat și alte activități ce ar putea fi derulate în zona de desfășurare a lucrărilor;

**h) posibilitatea de reducere efectivă a impactului:** respectarea măsurilor şi condiţiilor impuse prin prezenta decizie şi a avizelor emise de alte autorităţi conduc la reducerea impactului asupra factorilor de mediu.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, conform adresei nr. 4294/SF/11.06.2024, emisă de Administrația Națională Apele Române-Administrația Bazinală Olt- Sistemul de Gospodărire a Apelor Sibiu.

**Condiţiile de realizare a proiectului:**

* respectarea legislației în vigoare în domeniul protecției mediului;
* respectarea tuturor avizelor/punctelor de vedere, emise de celelalte autorități;
* în cazul în care se descoperă pe parcursul lucrărilor vestigii arheologice (morminte, fragmente de ziduri/fundații sau material de construcții rulate – piatră cioplită/sculptată, cărămidă, monede, oase, etc) se vor sista lucrările temporar și se va anunța Direcția Județeană de Cultură Sibiu;
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
* materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
* managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* abandonarea, aruncarea, precum și ascunderea deșeurilor sunt interzise;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021 aprobată prin Legea nr. 17/2023, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 aprobată prin Legea 17/2023, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021 aprobată prin Legea 17/2023, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021 aprobată prin Legea 17/2023, gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* este interzisă desfășurarea lucrărilor pe timp de noapte;
* se interzice stocarea temporară şi depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* oprirea motoarelor tuturor vehiculelor aflate în staţionare în incinta șantierului.
* curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii.
* utilizarea de vehicule şi utilaje conforme cu standardele de emisii, cu reviziile tehnice realizate la zi;
* adaptarea limitei de viteză în interiorul şi în jurul şantierului;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificările și completările ulterioare;
* Legea 307/2006 privind apărarea împotriva incendiilor cu modificările și completările ulterioare;
* O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare;
* O.M.A.I. nr. 163/2007 pentru aprobarea normelor generale de apărare împotriva incendiilor;
* în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor.

***Înainte de punerea în funcțiune a investițiilor aferente activităților cu impact asupra mediului, pentru care s-a obținut decizia etapei de încadrare, titularul este obligat să depună solicitarea de obținere a autorizației de mediu.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veți notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de *9 (nouă*) pagini, semnate şi ștampilate: 1 ex. pentru solicitant, 2 ex. se arhivează la A.P.M. Sibiu.**

DIRECTOR EXECUTIV,

Ciprian SIMULESCU

ŞEF SERVICIU AVIZE, ȘEF SERVICIU CALITATEA

ACORDURI, AUTORIZAŢII, FACTORILOR DE MEDIU

Ruxanda-Maria FLORIAN Flaviu TOMUȚĂ

ÎNTOCMIT, ÎNTOCMIT,

Consilier Mariana SUCIU Consilier Gabriela CĂPĂȚÎNĂ